Rijeka, 14. siječnja 2020.g.

**OBJAVA ZA MEDIJE**

**NASTAVLJA SE IZLOŽBA „JEDAN LABORATORIJ ZA ČETIRI DRŽAVE“ U PALAČI ŠEĆERA**

**Izložba „Jedan laboratorij za četiri države“, koja je u organizaciji Nastavnog zavoda za javno zdravstvo Primorsko-goranske županije kao dio programa Rijeke 2020 - Europske prijestolnice kulture postavljena u novoobnovljenoj Palači šećera tj. Muzeju grada Rijeke** (Krešimirova 28, Rijeka)**, zbog velikog interesa publike svoje trajanje produljuje do 12. veljače 2021.g.**

**Ovom se izložbom predstavlja 120 godina duga povijest današnjeg Nastavnog zavoda za javno zdravstvo Primorsko-goranske županije**, čiji začeci sežu u 1900. godinu kada je s radom počela Mađarska kraljevska eksperimentalna stanica u Rijeci. Unatoč turbulentnoj prošlosti Zavoda, **sačuvan je raznovrsan laboratorijski materijal i stručni priručnici, od najranijih razdoblja do sedamdesetih godina prošlog stoljeća**.

Radno vrijeme Palače šećera je **od utorka do nedjelje između 13.00 i 19.00 sati**. Ponedjeljkom, praznikom i blagdanom Muzej je zatvoren. **Cijena ulaznice u Muzej je 40 kuna**.

**Izložba se organizira** **uz poštivanje svih važećih mjera i preporuka za sprječavanje zaraze bolešću COVID-19. Svi se posjetitelji pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

Organizator izložbe je **Nastavni Zavod za javno zdravstvo Primorsko-goranske županije**, u suradnji s **Muzejom grada Rijeke**, **Primorsko-goranskom županijom** i **Pomorskim i povijesnim muzejom Hrvatskog primorja**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu),

Mob: +385 91 612 63 42